KOMMISSIONENS FORORDNING (EF) Nr. 2805/95 af 5. december 1995 om fastsættelse af eksportrestitutioner for vin og om ophævelse af forordning (EØF) nr. 2137/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 55, stk. 8, og

ud fra følgende betragtninger:

I artikel 55 i forordning (EØF) nr. 822/87 er det fastsat, at for at muliggøre udførslen af de produkter, der er omhandlet i artikel 1, stk. 2, litra a), b) og c), inden for rammerne af de i henhold til traktatens artikel 228 indgåede aftaler og på grundlag af de priser, der i den internationale handel gælder for disse produkter, kan forskellen mellem disse priser og priserne inden for Fællesskabet om nødvendigt udlignes ved en eksportrestitution;

der bør også tages hensyn til omkostningerne for disse produkter, de økonomiske aspekter af de foreslåede udførsler og behovet for at undgå forstyrrelser på Fællesskabets marked; ved fastsættelsen af restitutioner for hedvin bør der imidlertid kun tages hensyn til forskellen mellem EF-priserne og verdensmarkedspriserne for vin og druemost, der indgår i fremstillingen af hedvin, da forskellene for de andre produkter, der indgår i fremstillingen af den pågældende vin, ikke registreres;

forholdene i den internationale handel eller bestemte markeders specifikke behov kan gøre det nødvendigt at variere restitutionen i forhold til et givet produkts anvendelse eller bestemmelsessted;

i den landbrugsaftale, der er indgået i forbindelse med de multilaterale handelsforhandlinger i Uruguay-rundens regi, er der fastsat årlige forpligtelser med hensyn til udgifter til eksportrestitutioner; i henhold til artikel 55, stk. 7, i forordning (EØF) nr. 822/87 sikres overholdelsen af disse forpligtelser på grundlag af de eksportlicenser, der udstedes; disse bestemmelser er blevet konkretiseret i artikel 3, stk. 4, i Kommissionens forordning (EF) nr. 1685/95 af 11. juli 1995 om en ordning med udstedelse af eksportlicenser for vin og om ændring af forordning (EØF) nr. 3388/81 om særlige gennemførelsesbestemmelser for ordningen med import- og eksportlicenser for vin (3);

i henhold til Kommissionens forordning (EØF) nr. 2137/93 af 28. juli 1993 om fastsættelse af eksportrestitutioner for vin og om ophævelse af forordning (EØF) nr. 646/86 (4), senest ændret ved forordning (EF) nr. 582/95 (5), fastsættes eksportrestitutionerne for visse produkter pr. hl og pr. alkoholstyrke; det er først muligt at bestemme alkoholstyrken på eksporttidspunktet ved hjælp af det analysecertifikat, der er omhandlet i artikel 3, stk. 1, i Kommissionens forordning (EØF) nr. 3389/81 af 27. november 1981 om gennemførelsesbestemmelser for eksportrestitutioner for vin (6), senest ændret ved forordning (EF) nr. 2730/95 (7); det er således ikke muligt, at vurdere udgifterne til eksportrestitutioner på grundlag af de certifikater, der udstedes, og at træffe de i artikel 3, stk. 4, i forordning (EF) nr. 1685/95 fastsatte foranstaltninger;

det er derfor nødvendigt at fastsætte eksportrestitutionsbeløbet pr. hl for de forskellige typer vinprodukter, uafhængigt af alkoholstyrken; af hensyn til klarheden bør forordning (EØF) nr. 2137/93 ophæves, og visse lande bør slettes fra listen over tredjelande, for hvilke der kan ydes restitutioner;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

1. Eksportrestitutionerne, jf. artikel 55 i forordning (EØF) nr. 822/87, fastsættes som anført i bilaget til nærværende forordning.

2. Forordning (EØF) nr. 2137/93 ophæves.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 161 af 12. 7. 1995, s. 2.

(4) EFT nr. L 191 af 31. 7. 1993, s. 91.

(5) EFT nr. L 59 af 17. 3. 1995, s. 4.

(6) EFT nr. L 341 af 28. 11. 1981, s. 24.

(7) EFT nr. L 284 af 28. 11. 1995, s. 6.

BILAG

>TABELPOSITION>